Արդեն 2015թ. դեկտեմբերի վերջին Դավութօղլուն հայտարարեց, որ Թուրքիան միջոցներ կձեռնարկի Ռուսաստանի պատժամիջոցներից հետո երկրի զբոսաշրջային ոլորտին աջակցելու ուղղությամբ. «Թուրքիան դեռևս 2015թ. փետրվարին սկսել է հարկային արտոնությունների ու վարկերը մատչելի դարձնելու եղանակով աջակցել զբոսաշրջային այն ընկերություններին, որոնք աշխատում են ԱՊՀ 8 երկրի հետ։ Այսօր մենք ընդլայնում ենք այդ միջոցները, որոնք այժմ տարածվում են 27 երկրի վրա։ Բացի այդ 2015թ. ապրիլ-մայիսին մենք հավելյալ 6000-ական դոլար ենք վճարել զբոսաշրջիկներով յուրաքանչյուր չարտերային չվերթի համար։ 2016թ. տվյալ միջոցները տարածվելու են բոլոր երկրների վրա»[31]։